Farmaajo: Shalay wax ka baro | KEYDMEDIA ONLINE\nDadku waxey xasuustaan falalkii waxashnimada ahaa ee uu ka fuliyay Gobollada Waqooyi, laakiin intaas iyo ka badanba marka duqeynta laga reebo wuxuu ka fuliyay Gobollada Dhexe oo uu ka geysatay Xasuuq wadareedyo ka hor iyo ka dibba dagaallada waqooyi.\nFiiri Gaalkacyo, bariga gobolka Mudug, Deer-ku-dhac, Xingod, xasuuqii Docol, shacbigii lagu guray barkadaha Bandiiradley, xasuuqii Biya-guduud, oo uu ku dagay Gaaskii Gallin-soor dagganaa, meeshaas kaliya waxaa lagu laayay dad gaaraya saddex boqol oo qof, oo xitaa dadkaas waxaa loo quuri waayay in xabbad lagu laayo, taas baddelkeeda waxaa loo adeegsaday layntooda taayaradda baabuurta ciidan ku sheegi Siyaad, qaybna ayagoo cararaya ayaa wadnuhu istaagay.\nSidoo kale xasuuqii Dhuusamareeb iyo tuulooyinka ku xeersanaa sida Xananbuurre iyo Qalaanqalle, sida; Casir-belo, December, 1989.\nWeerarkii Godinlabe, Cadaado, Gawrac-dheere iyo Dawaco-weerar, 1984 ayna u dheereed burburinta baraagihii ay ka cabi jireen xoolaha iyo dadka noolba oo dhammaan laga dhigay qayb miino lagu xiray iyo qaar la aasay.\nDhanka kale, Baladweyne oo nuskeeda la gubay iyo xasuuqii iyo xaaluufintii ka dhacday Bay iyo Bakool iyo Gobolka Gedo. Waxaa xasuus mudan, xasuuqii loo geysay shacabka ku nool Shabeeladda Hoose sida deegaanka Qorilow, oo uu fuliyay Jeneral Maxamed Tahlii Biixi, oo maantay Madaxweyne Farmaajo Taliyaha Ciidanka lugta ee xoogga dalka ( Ciidanka Gorgor).\nRajiimkii Maxamed Siyaad Barre markii uu Caasimadda dalka burburiyay oo dagaalka looga adkaaday, habeenimadda 26dii Janaayo 1991 ayuu ka baxay Villa Somalia, wuxuuna wajiga saaray dhinaca Kismaayo.\nMuddo ka dib, Maxamed Siyaad oo ku noolaan waayay Kismaayo ayaa wuxuu naf ka raadsaday Gobolka Gedo, tuulada Buurdhuubo, halkaas oo saldhig u aheyd ilaa 28kii April 1992dii.\nWixii dhacay muddadaas uu ku sugnaa Gobolka Gedo, muuqaalkaan ayaa si fiican u muujinaya. Wuxuu xaaluufiyay wixii hanti ahaa oo ay dadka daga Bay iyo Bakool lahaayeen; waa dukaamo, waa bakaaro, waa xoolo.\nIntaas kuma ekaane, waxaa u sii dheeraa kufsiga, dilka iyo ku shaqeysiga dadka ay u geysten Siyaad Barre iyo Ciidamo-mooryaantiisa. Dadkii deegaanka wuxuu ka galiyay adoonsi oo uu waxna beeraha ku fasho, waxna ku xamaasho.\nDeegaanka Bay & Bakool guud ahaan waxaa ku habsatay gaajo keentay macluul cagabarar oo laga dhaxlay xabaalo wadareed. Waa kuwaan dadka degaanka intii ka badbaaday, oo ka warbixinaya rafaadka ay soo mareen.\nMaxamed Siyaad intaas kuma ekaane, wuxuu duullaan ka soo qaaday Buurdhuubo oo uu rajeynayay in uu dib u qabsado magaalada Muqdisho, xukunkana dib ugu soo laabto.\nHay’adihii samafalka adduunka iyo dawladihii caalamka ee sheegan jiray in ay bini’aadinimadu ku wayntahay, halkii ay gargaar u fidin lahaayeen dadka tabaalaysan, waxay saf dheer u galeen la kulanka iyo in ay shirar la galaan ninka duurka ku jira ee xukunka laga tuuray, mar labaadna isku dayaya xukunka in uu ku qabsado qaab jabhadayn ah.\nWaxaa laga filayay dawladaha iyo hay’adaha ajnabiga ah iyo dadka Soomaaliyeed oo nabada jecel in ay la xisaabtamaan kuwii fuliyay falalkaas waxashnimada ah ee dhaqanka suuban oo bini’aadniga ka baxsan, balse taasi ma dhicin.\n0 Comments Topics: farmaajo somaliarchive


Allgedo.com » Maxamed Farmaajo oo hambaliyo u diray Prof Maxamed Cismaan Jawaari iyo Xildhibanada Cusub ee Somalia\nHome » News » Maxamed Farmaajo oo hambaliyo u diray Prof Maxamed Cismaan Jawaari iyo Xildhibanada Cusub ee Somalia Print here| By: allgedo.com:\n2 Jawaabood Ra’isal wasaarihi hore ee Somalia Dr. Maxamed Cabdilahi Maxamed Farmaajo ayaa waxaa uu hambaliyo iyo boogaadin uu dirayaa Afhayeenka Cusube ee Barlamanka Somalia Prof. Maxamed Cisman Jawaari.\nDr. Maxamed Cabdilahi Farmaajo ayaa waxaa uu doraashada Prof. Maxamed Cisman Jawaari ku tilmaamay waa cusub oo u baryay ummada Soomaaliyeed.”Prof. Maxamed Cisman Jawaari waa Aqonyahan mudo dheer Maamul kusoo jiraay isla markaana wax weyn ka badali kara marxaalada adag ee ay somalia ku sugan tahay iminka” ayuu yiri Farmaajo.\nAfhayeenka Barlamanka waa shaqo aan sahlanayn waxaana ka bixin kara oo si nadiif ah bulshada ugu adeegi kara qofka wax ka yaqaana Sharciga Prof. Maxamed Cisman Jawaari waxaan filayaa inuu ka bixi karo dhamaan shurudahas, marka waxaan leyahay “Ilahay xilka aad qadaay hakuu fududeeyo hana kula garab galo” ayuu yiri mar kale Mr. Farmaajo.\nDhanka kale, mudane Farmaajo ayaa waxaa uu sidoo kale hambaliyo u diray Dr. Cali Khaliif Galayr oo asaguna mujiyay dadaal badan, balse aan nasiib u yeelan in uu haleelo Afhayeenka Barlamanka Somalia.\n“Waxaan halkan sido kale uga bogaadinayaa Dr. Cali Khaliif oo asaguna mujiyay dadaal dheeri ah waxaan leyahay waxaad mujisay karti iyo wanag markii aad walalka u tanasushay”, sidaas waxaa yiri mudane Farmaajo.\nRa’isal wasaarihi hore ee Somalia Dr. Maxamed Cabdilahi Farmaajo ayaa waxaa uu sido kale hambaliyo u diray Xildhibanada Cusub ee Somalia oo uu ku sheegay geesiyaal usoo diyaar garobay in ay dhibatada ka saraan Wadanka Soomaaliya.\n“Xildhiibaanada Cusub ee Somalia waa geesiyaal ay ka go’an tahay samata bixinta Qaranka Soomaaliyeed, waxaana cadeyn u ah sida nadiifta ah ee ay codkooda u bixiyeen” ayu yiri Formaajo.\nFarmaajo ayaa waxaa uu sido kale Xildhibanada Cusub ka codsaday in ay Codkooda siyaan si uu u dhamays tiro howlihii qaybyada ka ahaa, waxaana uu balan qaaday in 4-t sano ee soo socota uu Somalia cusub dhidibada u taagi doono.\nAxmednuur Maxamed Jamac, Muqdisho-Somalia.\nMaxamed Farmaajo oo hambaliyo u diray Prof Maxamed Cismaan Jawaari iyo Xildhibanada Cusub ee Somalia " mukhtaar says:\tAugust 29, 2012 at 2:28 am\tHala doorto Mudane Farmaajo/waa fursad qaali ah oo loo baahanyahay inaynu kawada faaidaysano/ waayo ninkani maaha Qabiil waa nin Somalida oo dhani isku mid utahay\nFadlan Fadlan Codkiina siiya Mudane Farmaajo aan barwaaqo gaarnee\namina says:\tAugust 29, 2012 at 10:07 am\twaxaan leeyahay hala taageero farmaajo noooooooooooooolow farmaajaa mudnaanta leh


janeral Indhaqarshe oo sheegay …….. |\njaneral Indhaqarshe oo sheegay ……..\nTaliyaha ciidanka xoogga dalka Soomaaliyeed Janaraal Daahir Aadan Cilmi “Indhaqarshe” oo la hadlay warbaahinta qaranka ayaa waxba kama jiraan ku tilmaamay wararka sheegaya in ciidanka xooga dalka iyo kuwo AMISOM ay ka soo guureen ama ay ka baxaan goobo ay ku sugnaayeen.\n“Ma jirto meel AMISOM ay ka guurtay ama ay ka carartay, laakiin waxaa jira meel markii horeba looga talagalay in ay muddo deganaato, mudadaasi ka bacdina ay ka guurto oo u jeedooyinkii loo degayna looga gudbo meelo noocaas ah ayaa jira”, ayuu yiri Indhaqarshe.\nSidoo kale taliyaha ayaa tilmaamay in meel kasta oo dalka kamid laga saari doono kooxaha nabad diidka ah ee Al-shabaab isla markaana ciidanka xoogga ay taas ka go’an tahay.\n“Si cilmiyaysan oo qaab militiri ah ayaa meel loo dejiyaa markuu u baahadana waa uu ka guuraa, marka ummadda Soomaaliyeed waxaan u sheegayaan in aysan jirin ciidan Soomaali ama AMISOM ah oo meel uga guurey si ula kac ah”, ayuu kale sheegay taliyaha.\nTaliyaha ciidanka xooga dalka ayaa sidoo kale waxaa uu sheegay in Shacabka Soomaaliyeed looga baahan yahay in ay ku kalsoonaadaan ciidanka isla markaana ay iska ilaaliyaan wararka beenta ah oo ay faafinayaan kooxda Al-shabaab.


Sidee Looga Ciiday Degmada Qardho ee Gobolka Karkaar – PuntlandNews24\nSidee Looga Ciiday Degmada Qardho ee Gobolka Karkaar\nKumaamkun qof oo ka mid ah shacabka degmadda Qardho ee gobolka Karkaar ee Puntland ayaa saaka u dareeray Masalo laga sameeyay duleedka Magaaladda, halkaasi oo ku oogay Salaadii ciidul- adxaa, islamarkaana ay ku dhagaysteen khudbado iyo wacdi ay soo jeediyeen culuma’udiinka iyo madaxda Puntland.\nWasiirka Maaliyadda Puntland Cabdiqadir Siciid Carshe, Duqa Degmadda Qardho Cabdi Siciid, Boqor Burhaan Boqor Muuse iyo masuuliyiin kale ayaa kala qaybgalay Salaad iyo dabaaldega maalinta ciida shacabka muslimiinta degmadda qardho oo si weyn isugu soo baxay.\nWasiirka Maaliyada C/qaadir Carshe oo dadweynaha kula hadlay masalihii Salaad ayaa ka codsaday in dowladda garab istaagaan, oo ay kala shaqeeyaan amniga iyo xasiloonida dalka, gaar ahaan degaamadda gobolka Karkaar\nWuxuu sheegay in guddi heer gobol iyo heer degmo ay u xilsaari doonaan dhismaha iyo hagaajinta masalihii maanta salaada ciida lagu oogay . waxaana uu tilmaamay in Xarunta ay muhiim u tahay shacabka degmadda, isagoo ballanqaaday in dowladu qaybteeda ay bixinayso\nBoqor Burhaan Boqor Muuse ayaa u duceeyay ummada muslimka ah meelkasta oo ay joogaan, gaar ahaan ummadda Soomaaliyeed oo dhibaatooyin badani ay haystaan. Waxaa kaloo hadalo kooban oo masalaha ka jeediyay Duqa degmadda Qardho.\nShacabka oo isugu jiray dhalinyaro, waayeel iyo haween wata caruur si qurux badan loogu soo labisay ayaa isugu soo baxay wadooyinka magaaladda Qardho, iyagoo isugu hambalyaynayay Munaasabadda Ciida, waxaana guud ahaa si weyn looga dareemay degmadda munaasabadda ciida.\nMadaxweyne Ku-xigeenka Dawladda Puntland oo Salaadda Ciddul Adxaha La Tukadey Shacabka Caasimadda Garoowe


Madaxweyne Shariif: Waxaan Somaliland Diyaar Ula Ahay Raaligelin\nMadaxweynaha dowladda KMG ah ee Soomaaliya Mudane Sheekh Shariif Sheekh Axmed ayaa sheegay in haddii ay jiraan waxyaabo uu maamulka Somaliland ka tabanayo koonfurta dalka ay dowladdiisu diyaar u tahay inay ka xaalmariso, islamarkaana ay ka raaligeliso dhibaatooyinkii horey u dhacay.\nSheekh Shariif ayaa hadalkan ka sheegay xaflad loo sameeyay sanad guuradii saddexaad ee ka soo wareegatay markii uu qabtay xilka madaxtinnimada oo lagu qabtay xarunta gobolka Banaadir, wuxuuna xusay inay dowladdiisu taageereyso nabadda iyo horumarka laga gaaray deegaannada maamulka Somaliland.\nMadaxweyne Shariif ayaa sheegay inay sidoo kale ka shaqeynayaan sidii gobollada oo dhan looga dhisi lahaa maamul goboleedyo ay dadka deegaanku sameystaan, isagoo isfahamka maamulka Puntland iyo dowladda dhexe iyo wada shaqeynta Ahlu Sunna Waljamaaca ku tilmaamay mid muhiim u ah Soomaaliya.\nDhinaca kale, madaxweynaha dowladda KMG ah ee Soomaaliya Sheekh Shariif ayaa sheegay inuu ku deddaalayo sidii xal loogu heli lahaa khilaafka baarlamaanka, isagoo ballan qaaday in la abaalmarin doono cid kasta oo gacan ka geysata heshiiskaasi.\nBishii January ee sanadkii 2009-kii ayaa Sheekh Shariif Sheekh Axmed loogu doortay inuu noqdo madaxweynaha Soomaaliya shirkii dib-u-heshiisiinta ee ka dhacay dalka Jabuuti.\n« Dabley Waji Duuban Oo Qof Rayid Ah Oo Xalay Ku Dilay Geed-jaceyl\nGalmudug oo cambaaraysay qaraxii Gaalkacyo »


Somaliland: COVID-19, Oo Ku Faafaya Bulshada Iyo Tiradii U Danbaysay Ee La Shaaciyay | #1Araweelo News Network\nHargeysa(ANN)-Wasaaradda Horumarinta Caafimaadka ee Somaliland, ayaa shaacisay in ay korodhay tirada dadka laga helay Xannuunka Covid-19, isla markaana 24kii saacadood ee u danbeeyay la diiwaan geliyay 29, taas oo kor u qaaday tirada dadka xannuunka qaba ee lagu arkay Somaliland.\nAgaasimaha Guud ee Wasaaradda Horumarinta Caafimaadka Dr. Maxamed Cabdi Xergeeye oo maanta warbixinta maalinlaha ah siinayay warbaahinta, ayaa sheegay in ay sidoo kale korodhay tirada dhimashada oo ay ku biireen 2 Qof oo xannuunka u geeriyooday.\nDr, Xergeeye, ayaa warbixinta maalinlaha ah ee xannuunka Covid-19 guud ahaan ku sheegay in dadka xannuunka laga helay gudaha Somaliland ay guud ahaan noqonayaan 413 Qof.\nDhinaca kale, Dr. Xergeeye, ayaa sheegay in dadka dhintay ee ay diiwaan geliyeen guud ahaa noqonayaan 24 Qof, halka ay ay xannuunka ka bogasadeen 5 qof, taas oo tirada guud ee dadka xannuunka ka soo kabtay kadhigaysa 62 Qof.\nDadka laga helo xannuunaka ayaa ah kuwo iskood u tagga xarumaha caafimaadka iyo Cusbitaalada marka ay isku arkaan calaamaddaha, balse ma jirto baadhis guud ahaan lagu sameeyay Bulshada, waxayna tirooyinka maalin maalinta ka danbaysa noqonayaan kuwo kordhaya, taas oo muujinay in xannuunku ku faafayo Bulshada,


Sacuudiga oo codsaday adeegsiga hawada Somalia – Mareeg.com somalia, World News and Opinion.\nSacuudiga oo codsaday adeegsiga hawada Somalia\nMareeg.com: Warar laga helay ilo xog-ogaal ah ayaa sheegaya in dowladda Sacuudi Carabiya ay ka codsaday dowladda federaalka ah ee Soomaaliya iney u isticmaasho hawadeeda dagaalka ay kula jirto kooxda Xuuthiyiinta dalka Yemen.\nWararka ayaa sheegaya in Wasiirka Arrimaha Dibada Soomaaliya C/salaan Cumar Hadliye oo ku maalmahaan ku sugnaa dalka Imaaraadka Carabta oo gaari doono magaalada Riyadh, si looga wada hadlo arrinta la xiriirta adeegsadiga hawada Soomaaliya ee diyaaradaha dagaalka Sacuudiga.\nSacuudi Carabiya ayaa shalay mamnuucday in diyaarado adeegsadaan hawada Yemen, taasoo saameyn ku yeelatay diyaaradihii u kala gooshi jiray Sacuudiga iyo Soomaaliya.\nDagaalka lagu hayo Xuuthiyiinta oo Sacuudigu hormuud u yahay ayaa laga cabsi qabaa inuu ku dhawaado biyaha Soomaaliya, iyadoo maraakiib ay leeyihiin Masar iyo Pakistan ay joogaan biyaha Khaliijka Cadan.\nTirada diyaaradaha ku duulaya Xuuthiyiinta Yemen\nDEG DEG: Qarax xoogan oo goor dhow ka dhacay Hotelka Maka Al-Mukarama


[65% OFF] Kuuboonada Stojo & Koodhadhka Xayeysiinta\nStojo Xeerarka kuubanka\n15% Ka Bax Goobta Dukaanleydu waxay keydiyaan celcelis ahaan 15.0% iibsashada tigidhada ee stojo.co, iyadoo sicir -dhimista ugu weyn ee maanta ay tahay 30% iibkaaga. Summaddeena xayeysiinta ee Stojo ee ugu dambeysay waxaa lagu daray Agoosto 3, 2021. Celcelis ahaan, waxaan helnaa koodh ku -xirmo Stojo cusub 50 -kii maalmoodba mar.\n20% ka dhimman Xulashada Koobabka Dayrta ee xadidan Kuuboonada Daabacan ee Stojo. Dabcan, rasiidhada daabacan ee la tixgeliyey waa inaad daabacdaa ka dibna ku isticmaal dukaanka jirka. Kuubannada dukaanka iyo Kuuboonada Stojo ee dhijitaalka ah ayaa ka go'an inay badbaadiyaan weyn. Kuubannada daabacan ee Stojo waxay ka soo baxaan bogga Kuuboonada Stojo si aad u dukaameysato xiga. Hagaag, waxaad ka ogaan kartaa 100% dalabyo firfircoon oo ku jira liisaska Xeerarka Ku -meelgaarka Stojo.\n15% Ka Bax Goobta Summadaha xayeysiinta ee Stojo, rasiidhyada & heshiisyada, Ogosto 2021. Keydso BIG w/ (28) Stojo waxay xaqiijisay koodhadhka kuuboon & koodhadhka kuubanka oo dhan. Dukaanleydu waxay keydiyaan celcelis ahaan $ 12.61 w/ xeerarka sicir -dhimista Stojo, 25% foojarrada, heshiisyada dhoofinta bilaashka ah. Milkiilaha Stojo & dhimisyada sare, dhimista ardayga, furayaasha iibiyaha & Stojo.co Reddit.


WAR DEG DEG AH : KOMISHANKA OO ICLAAMIYEY MUDAYN CUSUB WAKHTIGA DOORASHADA M/TOOYADDA | Toggaherer's Weblog\nGudida Doorashooyinka Qaranka Somaliland ayaa u cayimay maalinta Doorashada Madaxtooyadu ka qabsoomayso Somaliland 31 May ee sanadkan , Komishanka ayaa kaga dhawaaqay Mudayntan Cusub shir Jaraa’id oo ay Ku qabteen maanta Hotel Maansoor.\nKomishanka ayaa ku sababeeyey dib u dhaca doorashada Qaraxii argagaxiso iyo Maalimihii saa’idka ahaa ee ay ku dareen Diiwaangelinta iyo deeq bixiyayasha oo aan bixin Tender kii alaabooyinka lagu qabanyo doorashooyinka iyo waliba Xaga cimilada .\nKomishanka ayaa intaa ku daray in Komishanku ay Maalinta Berri ah ay isu yimaadaan Xisbiyadu si loo wada saxeexo Maalintan laguna go’aamiyo maalinta ay dhacayso Doorashadu ee 31 May.\nShirkan maanta ay qabteen Komishanku ee ay ku iclaamiyeen maalinta ay qabsoomayso doorashada Madaxtooyadu ayaanu ka soo xaadirin kana qayb galin Xisbiga Kulmiye.\nXisbiga Kulmiye ayaa maalintii shalay Shaaciyey waxa uu ka qabo Dib u dhaca doorashada isaga oo sheegay in dalka loo sameeyo Dawlad Kumeel gaadha ah golayaashuna ay Ka yeeshaan wada xaajood halka Xibiga UCID isna uu saaka Gudoomiyahoodu BBC da u sheegay in dalka loo sameeyo Xukuumad Ku meel gaadh ah oo dalka gaadhsiisa doorasho .\nGeesta Kale Xukuumada Somaliland ayaa maanta Xisbiyada Mucaaridka ah ku eedeysay in ay dalka khal khal gelinayaan.


Badbaadinta Bangiga Dhexe ee Soomaaliya. – Gedo Times\nclass="post-template-default single single-post postid-51214 single-format-standard">\nHome / Wararka Maanta / Badbaadinta Bangiga Dhexe ee Soomaaliya.\nBadbaadinta Bangiga Dhexe ee Soomaaliya.\nWaxyaabaha uu ku caanbaxay Madaxweyne Md. Maxamed Cabdullaahi Maxamed (Farmaajo) waxaa ka mid ah halkudhigga qiimaha badan ee ah “Soomaaliya Soomaali baa leh” oo macnaheedu yahay maamulka, difaacidda, iyo kheyraadka dalka waxaa iska leh, una madaxbanaan go’aankooda, xilna uu ka saaran yahay muwaadiniinta Soomaaliyeed.\nSidey marka ku dhacday in RW Md. Xasan Cali Kheyre uu ku adkaysto in nin u dhashay dalka UK (ama bilcaan Masriyad ah) loo dhiibo hoggaanka Bangiga Dhexe ee Soomaaliya?\nWaxaa foolxumo ah in 60 wasiir iyo wasiir ku xigeeno Soomaaliyeed ay madaxa u raariciyeen RW Kheyre oo ka ogolaadeen in la badelo Sharciga Bangiga Dhexe Lambar 130 ee 2011 (waxna laga badelay 4/4/2012), Qodobkiisa 12aad, Farqaddiisa 1aad, Xarafka (a) ee dhigaya in Guddoomiyaha, Guddoomiye Ku Xigeenka, iyo 5ta xubnood oo kale ee Golaha Agaasimayaasha (Board of Directors) ay ahaadaan muwaadiniin Soomaaliyeed.\nIn ajnabi loo magacaabo Bangiga Dhexe ee Soomaaliya, waxay ku noqon doontaa MW Farmaajo dhacdo foolxun oo baal madow ka gasha taariikhdiisa siyaasadeed. Waxay noqon doontaa dhacdo xun oo aqoonyahanada iyo qurbajoogta Soomaaliyeed ay muddo dheer ka sheekeeyaan.\nWaa tan taariikhda Mr. Roberts:\nWaxaa dalbaday jagada Guddoomiyaha Bangiga Dhexe oo weliba wareysi shaqo laga qaaday aqoonyahano badan oo Soomaaliyeed oo khibrad u leh maamulka maaliyadda, bangiyada islaamiga ah iyo kuwa cilmaaniga ah. Waa xadgudub weyn in, iyada oo la heli karo Soomaali qaban karta shaqadaas, la badelo sharciga Bangiga Dhexe ee Soomaaliya si loo keeno nin la saaxiib ah RW Kheyre oo ajnabi ah oo aan weligiisna la shaqeyn bangi ku dhaqma shareecada islaamka.\nBaaq Ku Socda MW Farmaajo, RW Kheyre, Xildhibaanada Golaha Shacabka, Iyo Xisbiyada Siyaasadeed ee Dalka\nQorshaha xowliga ku socda ee ah in qof ajnabi ah loo magacaabo jagada Guddoomiyaha Bangiga Dhexe ee Soomaaliya waxay dhaawici doontaa dareenka wadaninimo ee dhalinyarada iyo aqoonyahanada Soomaaliyeed. Waxay hoos u dhigi doontaa kalsoonida ganacsatada Soomaaliyeed iyo in ay maalgashtaan dalka. Waxay ku dhali doontaa qurbajoogta Soomaaliyeed in aysan ku soo degdegin dib ugu soo laabashada dalka.\nMudane RW Kheyre, ka joog ajnabi jacaylka. Ha nooga eexan gaalka saaxiibkaa ah. Ma dhici doonto in aan aqbalno ajnabi Xamar noogu taliya (Mudane ma iloowday Nicholas Haysom?) ama taageerno ama la shaqeeyno ajnabi madax ka ah Bangiga Dhexe.\nMudane MW Farmaajo, waxaad ku caanbaxday oo badankeen aan kugu taageernay difaaca qaranimada iyo sharafta dadka iyo dalka Soomaaliyeed. Md. Madaxweyne, fadlan ka hortag oo gaashaanka u daruur qorshaha guracan ee ah in qof ajnabi ah madax looga dhigo Bangiga Dhexe ee Soomaaliya oo ah bangi ay bulshadu aad u qadariso (kuna caan baxay silsiladdii weyneyd) oo maamuli doona lacagta iyo suuqyada maaliyadda ee Soomaaliya. Mudane Madaxweyne, waxaa jooga rag iyo gabdha Soomaaliyeed oo si hufan uga soo bixi kara hoggaaminta Bangiga Dhexe. Mudane MW, looma baahna, kamana mid ah qodobada deyn cafinta ee SMP in aan qof ajnabi ah gacanta u galino maareeynta howlaha maaliyadda iyo dhaqaalaha dalkeena.\nWaxaa soo dhow xilli doorasho ee ha loo eexdo shaqaalaha Bangiga Dhexe, aqoonyahanada, khubarada, xirfadlayaasha, maamulayaasha bangiyada iyo culimada Soomaaliyeed oo yaan loo dhiibin hoggaanka Bangiga Dhexe shaqsi ajnabi ah oo aan weliba muslim aheyn. Bangiga Dhexe waa hey’ad muhiim u ah maareynta maaliyadda iyo dhaqaalaha dalka waana joogaan dad Soomaaliyeed oo u qalma in ay madax ka noqdaan. Haddii aadan hureyn oo aad jeceshihiin ajnabiga, waxaad ka dhigan kartiin Lataliyayaal inta doorshada soo socota laga gaarayo.\n← Previous Story Madaxweye Laftagareen oo kormeeray Cisbitaalka Magaaladda Baraawe.\nNext Story → Kismaayo:Munaasabad lagu dhiirra galinayay Ardeyda ayaa lagu qabtay Macadka Imaamu Shaafici


Saafi Films - News: Dagaalo Haatan Kasocda Degaano Kudhaw Magaalada Kismaayo iyo Diyaarado Lasooriday\nDagaalo Haatan Kasocda Degaano Kudhaw Magaalada Kismaayo iyo Diyaarado Lasooriday\nWararka haatan naga soogaaraya Gobolka Jubadda Hoose ayaa waxa ay sheegayaan in haatan uu halkaasi dagaal kasocda kaas oo ah mid xoogan oo ay ka qeebqaadanayaan Diyaarado dagaal.\nDagaalkaan ayaa waxa uu u dhexeeyaa Ciidamada Dowlada Soomaaliya oo ay kaabayaan Ciidamada Dowlada Kenya iyo kuwa Xoogaga Al-Shabaab waxaana uu yahay dagaalkaan mid xoogaan oo geestay qaaso kala duwan.\nDagaalkaan ayaa waxa uu ka socdaa xoogiisa degaanada Biibi iyo Harboole halkaas oo ay kuwada dagaalamayaan Ciidamada Dowlada Soomaaliya oo ay kaabayaan kuwa Dowlada Kenya iyo dhanka kale oo ay ka soojeedaan xoogaga Al-Shabaab.\nDegaanka Harboole ayaa waxa uu qiyaastii u jiraa Magaalada Kismaayo ee Xarunta Gobolka Jubadda Hoose 70-km.\nWararka ayaa waxa ay sidoo kale ay sheegayaan in labo diyaaradood oo ka qeebqaadanaayay dagaalkaan mid kamid ah ay soorideen xoogaga Al-Shabaab diyaaradaan ayaa waxaa la tilmaamay inlaga leeyahay Dalka Kenya kuwaas oo dagaalkaan ka qeebqaadanaayay.\nMacada ilaa iminka qasaaraha sookala gaaray dhinacyadaan kuwada dagaalamay halkaasi iyo waliba qasaaraha rasmigaa ee ka dhashay diyaaradaan ay soorideen Al-Shabaab.\nSaraakiisha ciidamada Dowlada ayaa waxa ay ka gaabsadeen in ay faafaahin kabixiyaan halka uu maraayo dagaalkaan iyo diyaaradaam ay soorideen Al-Shabaab.\nDhanka kale Xasan Yacquub Cali oo Xoogaga Al-Shabaab u qaabilsan Gobolada Jubooyinka oo la hadlay warbaahinta ayaa waxa uu sheegay in aysan dhankooda wax faafaahin ay aysan ka bixineen hasa yeeshee ay dib kasoosheegi doonaan.\n4,515,563 unique visits


DAAWO:- Dhibaatada bani aadanimada ka fog ee lagu hayo gabdhihii shaqada loo geeyay Sacuudiga - Hablaha Media Network\nDAAWO:- Dhibaatada bani aadanimada ka fog ee lagu hayo gabdhihii shaqada loo geeyay Sacuudiga\nHMN:- Waxaa sii kordhaaya dhibaatooyinka ay dowlada Sacuudiga ku heyso Dumarka Soomaalid ee ku dhaqan dalkaasi.\nDhibaatada ugu badan ayaa ah mid heysata Dumarka ay Somalia ka kaxeysay dowladii hore ee uu Hogaaminaayay Xasan Sheekh Maxamuud, kadib heshiis ay wada galeen dowlada Sacuudiga, kaa oo dhigaaya in Dumarka Soomaalida loo qaadankaro shaqaale.\nDhibaatooyinka ay Sacuudiyaanku ku hayaan Dumarka ayaa waxaa kamid ah ”Dhac dhaqaale, Tacadi jinsi ah, Jirdil sharci daro ah, Kala ilaalinta Dumarka iyo eheladooda iyo Gumeysi aan dhamaan”sida ay xaqiijiyeen Dumarka.\nWaxa ay sheegen inaanu jirin wax xiriir ay la leeyihiin Safaarada Soomaalida, waxa ayna taa ku sifeeyen shirqool ay u maleegeen dowladii hore iyo Sacuudiga.\nWaxa ay sidoo kale sheegen in taagan yihiin meel cidla ah, isla markaana ay doonayaan in dib loogu celsho Somalia sida laga dheehankaro haddalkooda.\nWaxa ay sheegen inaanu jirin wax xiriir ah oo kala dhexeeya Eheladooda, waxaana taa u dheer tacadiyo ay kala kulmaan dhalinyarada qoysaska ay qadaamada u yihiin.\nDowlada Somalia ayaa loogu baaqay inay dib uga fekerto dhibaatada Soomaalida ku heysata dalka Sacuudiga oo dhawaan iclaamiyay in ajaaniibta aan sharciga heysan ka musaafurin doonaan dalkooda.\nEx Xildhibaan Cabdullaahi Raage Xuseen oo ka hadlay dhibaatada heysata Soomaalida ku nool Sacuudiga ayaa sheegay in dowlada Federaalka laga doonaayo inay il gaara ku eegto Soomaalida ku dhaqan Sacuudiga.\nWaxa uu Cabdullaahi sheegay in dhibaato farabadan lagu hayo Soomaalida kuwaa oo uu carab dhabay in loola dhaqmo si fool-xun, balse dowlada Federaalka ay iska indha tireyso xaqiiqda jirta.\nEx Xildhibaan Cabdullaahi ayaa sheegay in si sharciga ka baxsan ay Sacuudiyaanka ula dhaqmaan Soomaalida waxa uuna dowlada Federaalka ugu baaqay inay ka shaqeyso sida Soomaalida ku nool dalkaasi ay dib ugu soo celin laheyd dalkooda.


Home Wararka Iscasilaad La’aan, Ciidanka Iyo Shaqaalaha Rayidku Ma Ku Biiri Karaan Sharci dajinta...\nIscasilaad La’aan, Ciidanka Iyo Shaqaalaha Rayidku Ma Ku Biiri Karaan Sharci dajinta Dalka?\nSaddex taliye oo NISA soo maray, taliyeyaasha qeybta 60-aad iyo Asluubta iyo in ka badan 30 kale oo shaqaale heerar kala duwan oo NISA, xoogga dalka iyo booliiska ah ayaa ka mid noqday baarlamaanka federaalka ah ee 11-aad taasi oo ka hor imaaneysa dastuurka, sharciyada shaqaalaha iyo dhammaan sharaciyada doorashada dadban iyo midka qaran.\nSi baal-marsan sharciyada, kaddib xulistooda iyo ka mid noqoshadooda baarlamaanka federaalka ah, waxaa shaqada caadi u wada taliyaha KMG ah ee NISA Yaasiin Farey iyo ku xigeenkiisa Kullane Jiis iyaga oo xarumo cusub furaya, shaqo magacaabis, kala beddel iyo arrimo kalana faraha kula jira, waxaa kale oo shaqada iska wata taliyeyaasha kale sida midka qeybta 60-aad iyo Asluubta.\nHabraaca doorashada dadban ee ka dhashay heshiiskii September 17 ee ay saxiixeen madashada watashiga qaran, isla markaana ay meelmariyeen labada Aqal ee baarlamaanka 10-aad, waxaa uu dhigayaa in Saraakiisha/taliyayaasha ciidamada, xubnaha guddiyada madaxa bannaan ee Qaranka haddii ay tartamayaan waa in ay is casilaan saddex (3) todobaad ka hor wakhtiga diwaan gelinta musharraxiinta.\nHabraaca Doorashada Dadban, Shuruudaha Musharrixiinta waxaa ka mid ah: (1). In uu yahay muwaaddin Jamuuriyadda Federaalka Soomaaliyeed (2). Dhimirkiisu u dhan yahay (3). Da’diisu ka wayn tahay 25 sano (4). Aan xuquuuqdiisa muwaaddinnimo go’aan maxkamadeed lagu hakin shanti (5) sano ee ugu dambeysay. (5). Uu leeyahay ugu yaraan aqoon dugsi sare ama waayo aragnimo u dhiganta. (6). In uusan ka tirsanayn ama wax xiiriir ah la lahayn kooxaha argagixisada ah (7). In uu haysto warqadda danbi la’aanta ee hay’adda danbi baarista (CID) ee dalka. (8). Saraakiisha/taliyayaasha ciidamada, xubnaha guddiyada madaxa bannaan ee Qaranka haddii ay tartamayaan waa in ay is casilaan saddex (3) todobaad ka hor wakhtiga diiwaan gelinta musharraxiinta. (9).Musharrax kasta oo u tartamaya Golaha Shacabka waa in uu bixiyaa lacagta diiwaan-galinta kuna shubaa xisaabta bankiga ee Guddiga Doorashooyinka.\n(10). Lacagta diiwaan-galinta Musharraxiinta u tartamaya Golaha Shacabka waxay noqonaysaa $10,000, (Toban Kun oo dollar) oo ragga ah iyo $5,000, (shan Kun oo dollar) oo dumarka ah. (11). Lacagta diiwaan-galinta Musharraxiinta dib looma soo celinayo.\nMarka laga soo tago habraaca doorashada dadban, xataa sharciga doorashooyinka qaranka qodobkiisa 24-aad, faqradiisa 4-aad iyo 5-aad waxaa ay u qoran tahay : (4). Xubnaha ciidamada qalabka-sida, shaqaalaha Dowladda, diblomaasiyiinta, iyo xubnaha bahda garsoorka looma soo sharrixi karo doorasho liiskana laguma soo dari karo haddii aysan keenin caddayn shaqo ka tegis. 5. Warqadda caddaynta shaqo ka tegista looma diidi karo Murashaxa dibna looguma dhigi karo sabab la’aan.\nSharciga Axsaabta siyaasadda Qodobka 11aa waxaa isna ku xusan : Xubnaha Ka reebban ka mid noqoshada Xisbiyada Siyaasadda.\n(a). Ciidamada Qalabka Sida (b). Garsooreyaasha Maxkamadaha Dalka (c). Hawlwadeenada Safaaradaha (Diplomaasiyiinta) (d). Dhammaan Shaqaalaha dowladda waxaa ka reebban Inuu ka mid noqdo asaasayaasha ama xubin xisbi siyaasadeed, Inuu ka qeybqaato ololeynta ama dardargelinta hawlaha xisbi iyo kulamadiisa, Inuu muujiyo ujanjeeridda xisbi siyaasadeed si oraah ama qoraal ah oo wax u dhimi karta dhexdhexaadnimadiisa.\nMarka laga soo tago xubnaha ciidanka, waxaa kale oo jira shaqaale rayid ah oo ka hawlgala dowladda federaalka ah iyo maamullada xubnaha ka ah oo ku biiray baarlamaanka 11-aad.\nShaqaalaha dowladda, iney labo jago isku qabtaan waxaa isna diidaya sharciga shaqaalaha rayidka oo qodobkiisa 24-aad uu dhigayo sidan (1) Qofka shaqaalaha ah waxaa ka reebban:- (b) Inuu ku kaco fal lid ku ah Mabaadi’da caamka ah ee Shaqada, Sharciga Shaqaalaha rayidka ee Dowladda iyo Shuruucda kale ee Dalka. (t) Inuuu u isticmaalo adeegyada Qalabka iyo Waqtiga Shaqada dano Siyaasadeed oo ka baxsan danaha Shaqada iyo Shaqaalaha. (j) In uu isku mar wada qabto laba jago iyagoo aan si Sharci ah loogu oggolaan. (x) Inuu arrimihiisa khaaska ah u maamulo si u keeni karta inuu caadiyan deynlow noqdo. (kh) Inuu ka tago ama ka maqnaado Shaqadiisa isagoon oggolaansho ka haysan Madaxdiisa. (d) In uu Xil ka qabto Xisbi Siyaasadeed inta uu hayo shaqada Dowladda. (2) Qofka Shaqaalaha ahi waa inuusan ku kicin wax kasta oo keeni kara kala Qaybsanaan Shaqaalaha dhexdooda ah.\nDhanka kale, dastuurka oo ah heshiiska bulsho ee ugu weyn dalka, qodobka 127-aad ee Mabaadi’ida Ciidamada Amniga, faqrada (e) waxaa ku dhigan in ciidanka laga rabo Dhexdhexaadnimo xag siyaasadeed, taasina waa mid ka hor imaaneysa saraakiisha kala duwan ee hadda soo galay baarlamaanka 11-aad.\nWaxaa xusid midan in aaney dhisneyn sharciga hey’adaha ammaanka sida ku xusan qodobka 130-aad ee dastuurka KMG ah. Oo dhigaya: Labada aqal ee Baarlamaanka ayaa soo saaraya xeer maamulaya qaab dhismeedka, shaqada iyo heerarkooda (Stands) hay’daha amaanka ee Jamhuuriyadda Federaalka Soomaaliya.\nHaddaba, ma dhici kartaa in ra’isul wasaare Maxamed Rooble oo hadda mas’uul ka ah amniga qaranka uu kasoo gaaro fowdada ka jirta hey’adaha ammaanka, isla markaana uu shaqada ka diro saraakiisha horayna isku casili waayey, haddana shaqada iska wato.\nSu’aasha ugu weynse waxaa ay tahay xubin garan weysay inuu dhowro habraaca doorashadiisa, sidee ayuu u ilaalin doonaa sharciyada kale ee dalka?\nPrevious articleMuwaadiniin Soomaali ah oo laga soo badbaadiyay dagaalka dalka Ukraine\nNext articleFalastiini Hubeysan oo Yuhuud badan ku laayey duleedka magaalada Tel Aviv\nWasiir Beyle oo loo sheegay in uusan ku mashquulin isdifaac balse...


Ogaden News Agency (ONA) – Zenawi IYO TPLF oo loo aasay Qaabkii Xayle SELASSIE 38 Sanno kadib. taarikh Xasuus Mudan\nZenawi IYO TPLF oo loo aasay Qaabkii Xayle SELASSIE 38 Sanno kadib. taarikh Xasuus Mudan\nQormadan Waxa ku eegi Doona Asaaski TPLF, iyo waxay iska Shabahaan Haile Selasie hallaagi ku dhacay 1974 oo ah waqtigi Ururka TPLF la asaasay.\nKadib markii Xanuun aan horey loo shaacinin oo dilaa ah laga helay Males Zenawi ayaa muddo laba todobaad gudahood ah waxaa cirka isku shareeray xaalada Wadanka Ethiopia. Iyada oo xanuunka ku yimid Zenawi la gaadhsiiyay heer illaa hadda dowlada sii dhacaysa ee Ethiopia aysan ka hadlin su’aalo badan oo wadankaas horyaala oo ay kamid tahay inay caddeeyaan In Zenawi dhintay iyo inkale.\nWadanka Ethiopia ayaa wali si cad u sheegin in Males Zenawi noolyahay iyo inkale waxa ayna sugayeen sida la sheegay in bal uu bad baado iyo inkale. Hadiiba xataa Males Zenawi xanuunkan uusan u dhiman waxaa soo baxday in Zenawi xilka wadanka Ethiopia uusan sii heyn doonin. Arrintan caafimadkisa laxidhiidha awgeed oo uu noqday nin tabargabay oo malaku mawdkiisa uun sariirtisa ku sugi. Waxaana loolan siyaasadeed oo aad u xoog badan iyo khilaaf banaanka usoo baxay dhex yimid ururka TPLF oo isku heysta qofkii badali lahaa Males Zenawi.\nWaxaa markiiba soo baxday in Xaaska Males Zenawi oo kamid ah Gudiga fulinta ee ururka TPLF lasaaray xanibaad dhinaca socdaalka ah, waxaana lagu wargaliyay inaysan wadanka ka baxi karin. Waxaa kale oo xanibaad taas lamid ah la saaray xubno kamid ah Golaha dhexe ee Ururka TPLF oo qaar badan ay socdaal ku tagi rabeen wadamo Afrika ah. Waxaana il gooni ah lagu eegaya dhamaan masuliyiinta TPLF oo cabsi badan jirto in dhexdooda ay is khaarajiyaan.\nCabsida TPLF halkey lug ku leedahay:\nWaxaa ururka TPLF caan ku yahay khilaafka ururka dhexdiisa ah, waxaana horey ururkan TPLF khilaafyo xoogan uu soomaray lagu dilay masuuliyin sarsare oo ururka TPLF kamid ah. arrintaas ayaa waxa ay keentay in cabsi badan dhexdooda soo kaladhex gashay isna aamini waayaan. Hadaba si Madaxda TPLF Wadanka uga fakanin ayaa lasoo rogay in qof kamid ah Gudida Fulinta TPLF ama Golaha Dhexe ee TPLF uusan ka baxi karin wadanka.\nWaxaa kale oo ururka TPLF cabsi ka qabaa kacdoon looga horyimaado Taliska TPLF. Ururka TPLF aya aqoon badan u leh waxyaalaha keena in dadku ka faa ideystaan kacdoon ka iman kara isbadalka siyaasi ee ku yimada marka Madaxa wadanku dhinto. iyaga oo goob joog ka ahaa Waqtigii Haile Selleasie la dilay ee Mangistu Haile mariyum kusoo booday xilka wadanka Ethiopia si lama filaan ah. Xayle Selassie Ayaa dhintay 28 August 1975.\nWaqtigaas ayaa waxaa kajiray wadanka Ethiopia kacdoon ay shacabka Ethiopia kaga horyimaadeen Boqortooyadii Xayleselasie ee dhaxaltooyada boqolaalka sano usoo jirtay. Shacabka Ethiopia oo ay kamid yihiin ciidamada Ethiopia ayaa kahor yimid Taliski Xayle Selasie. Waxaana kacdoonkaas ka dhex dhashay ururo badan oo qolo kastaaba wadato danahooda goonida ah. Tusaale ahaan Kacdoonku waxa uu kasoo bilowday Dhulka Eritrea waxa uuna kusoo fiday gudaha Magalada Addis Ababa iyo Ciidamada. Waxaa kale oo ciidamada dhexdooda ka bilowday Ciidamo raba inay xilka la wareegaan. Kacdoomadaas boqolaalka qowmiyadood ee Ethiopia ku nool ay midkastaba teeda ku raadsaneysay ayaa waxay keentay in laga tuuro xilka Xayle Selasie oo gurigiisa lagu xabsiyo taarikhdu markay aheyd 12 September 1974. Waxaana waqtigaas iyada ah ilaa laga gaadhay bisha November si rasmi ah looga qaaday xilka Xayle Sellasie iyada oo xabsiga loo taxaabay isaga iyo dhamaan eheladiisa iyo qarabadisa. Waxaana lagu xidhay reerkisa xabsiga Cabsida badan ee ALAM BAQA oo ah Kabadkaa dhamaa. Waqtigaas iyada ah waxaa la dilay caruurtu awoowga u ahaa Xayle Selasie si aysan waa danbe u sheegan boqortooyo waana la dabar jaray. Sido kale waxa la dilay laba Ra isul wasaare oo wadanka Ethiopia soo maray.\nHadaba taliska TPLF oo isna ahaa dadkii ka faa ideystay isbadalada ka dhacay Ethiopia waqtigaas indhahana u furmeen oo arkeen inay urur noqon karaan balse awood dari ay heysay ayaa dhalinyaro tigree ah oo wax ka barata Jaamacada Addis Ababa oo 7 ardey ahaa waxay ku dhawaaqeen magaca Ururka Tigray National Organisation. Waxaa dadkaas kamid ahaa ururka ku dhawaqay Wasiirki hore arrimaha Dibada Ethiopia Siyum Mesfin oo ninkan Zenawi la yiraahdo ka xayuubiyay talada xisbiga TPLF oo uu ku xigeen ka ahaa iyo midkii wasiirnimada arrimaha Dibada Sanadkii 2010ka. Ururkaas TNO ayaa isubadalay February 1975 magaca TPLF. Waxayna go’aansadeen in Ethiopia lagu qabsan karo kaliya awood daggaal, midaas oo ay ku guuleysteen sanadkii 1991.\nHadaba Ururka TPLF ayaa waxa uu indhahiisa ku arkaa Ra isal wasaarihii Ethiopia oo cafimaad daro u dhimanaya Sidii Haile Selassie. Shacabkii Ethiopia oo sidii xilka looga tuuray Haile Selassie dhamaantood kacsanyihiin. oo waliba islaam iyo gaalo, oromo iyo Axmaaro iyo waliba Awooda Ogadneiya oo la maquunin karin ay xoog ku dagalamayaan.\nIfafalada iyo cabsida soo foodsaartay Taliska TPLF ayaa keentay in ay ku mashquulaan sidii badbaado u raadsanlahaayeen. ama ugu dhiman lahaayeen. Waxaana iyaga oo u diyaar garobin dhacdooyinkan ay hoostooda ka bilaabatay.\nSu’asha ayaa ah, Magaaladii Ururkan ka bilowday miyuu ku burburi doona. Qaabkee ayayse taariikhdu isu celisay. Yaa Ka faa ideysan doona. Ma ONLF. Ma Oromo. Mise Axmaarada Dibada Joogta.\nJawaabta waxa aan arki doona Goorma. Ma sidii Xalyle Selessie tabtiisii ayay mari doonta oo Sanado ayay qaadan. Waxaa xasuus mudan in Waqtiyadi u danbeysay ee xayle Sellasie uu shirka OAU uu ka dhacay magaalada Addis Ababa aadna looga deyriyay Nolosha Xayle Sellasie iyo kacdoonka shacabkiisa loogasoo horjeeday. oo lamid ah tan maanta ka taagan Ethiopia. Waxaa kale oo Xasuus mudan in Dowlada Ethiopia waqtigi haile Sellasie ay dhahen waxa uu u dhintay cudurka Cancer-ka la yiraahdo oo qalniin Xanuun awgiis loogu sameyay ayuu u dhintay Haile Sellassie.


Beesha Wadalmoge oo taageeray Kordhinta Barlamaanka Puntland – Puntland Post\nPosted on May 17, 2017 May 17, 2017 by Cabdiqani Boos\nBeesha Wadalmoge oo taageeray Kordhinta Barlamaanka Puntland\nBeesha wadalmoge oo ka mid ah beelaha dega gobolada Puntland ayaa kulan ay ku qabteen magaalada Bosaso waxa ay ku soo dhaweeyeen soo jeedintii madaxweynaha Puntland ee ahayd in la furo kuraasta xildhibaanada baarlamaanka Puntland laguna soo daro beelaha ka maqan xubnihii ay ku lahaayeen.\nkulanka ayaa waxaa ka soo qayb galay nadadoonada, cuqaasha, ganacsatada, dhalinyarada iyo aqoonyahanada beesha Wadal Muge waxayna kulan kooda ay ka soo saareen bayaan ay isku raaceen\nCaaqil Maxamuud Salaad oo ugu horeyn madasha ka hadlay ayaa sheegay in beeshu ay taagarayso hadalkii madaxweynaha loona baahan yahay in beelaha kale ee sadkooda uu maqanyahay ay u istaagaan sidii ay xuquuqdooda uraadsan lahaayeen .\nSidoo kale Injineer Maxamed Xuseen Cali ayaa sheegay in la taaganyahay waqtigii ay beeshu raadsan lahayd xuquuqdeeda .\nAqoonyahan Qaasim Maxamed Yuusuf oo isna madasha hadal ka jeediyay ayaa sheegay in qaar ka mid ah madaxda Puntland ay tusaale u soo qaataan qodobka 60-aad ee dastuurka Puntland oo dhigaya in baarlamaanka Puntland afti loo qaado oo lagu furi karo oo kaliya in afti dadweyne la helo kaas oo uu sheegay in uu yahay qodob fashilmay.\nBaaq ay soo saareen Beesha Wadalmoge ayaa u qornaa sidatan\nDowlad gogboleedka Puntland-Soomaaliya\nKU: Madaxwaynaha Puntland\nKU:Madaxwayne ku-xigeenka Puntland\nKU:Gudoonka Barlamaanka iyo xubnaha xilibaanada puntland\nKU: Wasaarada cadaalada Puntland\nOg: Isimada puntland\nOg: Maxkamada sare ee Puntland\nOg: Dawlada federaalka ee Soomaaliya.\nUjeedo: Baaq Beesha Wadalmoge ku soo dhowaynayso soo jeedinta madaxwaynaha pl in la furo xilibaanada Puntland beelaha ka maqana xaqooda loogu daro\nWaxaan kaaga mahadnaqaynaa hormarka aad dalkaan gaarsiiseen iyo sida aad u fulisay balan qaadkaagii xiligii ololaha qaybta dhimana aad gacanta ku hayso sidii aad u fulin lahayd, waxaan kale oo si xoog leh u taageeraynaa una soo dhowaynaynaa soo jeedintaada in la furo Barlamaanka Puntland oo xubno loogu daro beelaha aan matalaada ku lahayn ee aanu ka mid nahay.\nWaxaan halkaan idiinku soo gudbinaynaa deegaanada beesha Wadal Moge ee Majeerteen Degto, meesha ay kaga jirto beeshu canshuur bixinta dalka iyo Khayraadka ma guuraanka ah oo ay leeyihiin iyo nuxurka baaqeena.\nDeegaanka Beesha Wadal Moge degto.\nBeesha Wadal Moge ee Majeerteen waa beesha labaad ee ugu canshuur bixinta badan beelaha Puntland ee wax kala soo dega ama ka dhoofsada dekadda Bosaso.\nKhayraadka beeshu leedahay ee u gaarka ah iyo shacabka puntland u baahan yihiin.\nDhuxul dhagax oo talyaanigii uu ka qodi jiray degaanka beesha hadana ay danaynayaan adduunka oo dhan.\nBadda Cas iyo tan Hidiya\nBeero sida Tirta iyo qudaar\nBiyo dur-dur ah\nMacdan kala duwan oo qaali ah\nBaaqa beesha Wadal Moge.\n1-Waxaan taageeraynaa soo jeedintii madaxwaynaha Puntland ee ahayd in barlamaanka Puntland la furo looguna daro beelaha ka maqan oo aan metelaada ku lahayn hada.\n2-In la iska ilaaliyo diidmada furitaanka xilibaanada barlamaanka Puntland haday dhacdana sababi karta dhibaato cusub oo aan hada jirin oo salka ku haysa nacayb iyo xaqiraad.\n3-In Barlamaanka la furo oo laguna daro xubnihii nagu meteli lahaa iyo beelaha nala mid ah\n4 In xilibaanada Puntland iyo gudoonkoodu ay taageeraan soo jeedinta madaxwaynaha ee furitaanka xilibaanada iyagoo ilaalinaya cadaalada iyo midnimada shacabka reer Puntland oo aan metelaada lahayn oo ay ayagu u dhaarteen.\n5.In isimada iyo cuqaasha Puntland taageeraan soo jeedinta madaxweynaha taas oo ka turjumaysa cadaaladda.\n6. Waxaan ugu baaqaynaa beelaha aan ku lahayn xubno xilibaanada Puntland in ay dareenkooda muujiyaan iyo in beelahaas kalena kulamo deg-deg ah isagu yimaadan si ay u difaacaan xuquuqdooda sharciga ah ee ka maqan.\nBeeshu waxay rajaynaysaa in cadaaladu shaqayn doonto, iyadoo bayaankan ay ku saxiixnaayeen dhammaan qeybaha kale dwuan ee beesha .\nMuwaadiniin Soomaaliyeed oo lagu dilay London\nJaaliyadda Puntland ee dalka Mareykanka oo xaflad kusoo dhaweysay Gudoomiye Shuuqe


Xog: Saraakiisha Ahlu-Sunna oo Muqdisho looga yeeray iyo cabsi ku saabsan in xeelad loo degay | Somsoon\nHome WARAR Xog: Saraakiisha Ahlu-Sunna oo Muqdisho looga yeeray iyo cabsi ku saabsan in...\nXog: Saraakiisha Ahlu-Sunna oo Muqdisho looga yeeray iyo cabsi ku saabsan in xeelad loo degay\nDowladda Federaalka Soomaaliya ayaa qorsheyneysa in saraakiishii ay kala wareegtay ururkii Ahlu-Sunna in dhammaantood laga soo qaado deegaanada Galmudug, isla markaana Muqdisho looga furo tababar.\nSaraakiil u badan kuwii la shaqeyn jiray Ahlu-Sunna ee dowladdu qarameysay ayaa lagu amray inay ku soo xaroodaan Akadeemiyada Booliska Soomaaliya ee Jeneraal Kaahiye, oo ku taalla degmada Xamar-Jajab ee gobolka Banaadir.\nTirada saraakiishaas ayaa gaareysa 64-qof, waxayna kala heystaan darajooyin kala duwan, iyadoo lagu war-geliyey dhamaantood in 10-ka bishan December ay ku soo xaroodaan dugsiga tababarrada ciidanka ee Jeneraal Kaahiye ee Muqdisho.\nMid ka mid ah saraakiishaas ayaa noo sheegay in aysan garaneyn sababta ka dambeysa in dhamaantood laga soo qaado deegaanka iyo inta badabar aysan garaneyn heerka uu yahay dib loogu celiyo, isagoo nala wadaagay warqadaha amarkaas lagu bixiyey.\n“Ma garaneyno sababta ka dambeysa arrintan, markii aan aragnay warqada ka soo baxday Taliska guud ee booliska, waxaan la xariirnay hoggaanka Akadeemiyada booliska ee Jeneraal Kaahiye oo warqadan lagu socodsiiyey, waxaan ku dhahnay maxay yihiin waxa aanaa aqoon ee aad hadda na bareysaan? Waxayna nagu dhaheen anaga waxaba kalama socono arrintiina, balse waxaa nalaku amray in aan tababar cusub idiin furno” ayuu yiri sarkaalka nala hadlay oo naga codsaday in magaciisa aanaa adeegsan.\nIsagoo sii hadlayey ayuu yiri, “Horta tuhun badan ayaan qabnaa arrintaana laba mid ayey noqoneysaa, in shaqa cusub naloo diri rabo iyo in deegaanka nalaga raafi rabo oo ay tahay qorshe doorashada la xariira.”\nSidoo kale sarkaalkan oo ka mid ah saraakiishii ay wareejisay Ahlu-Sunna ayaa noo sheegay inay qabaan tuhun ah inuu ka dacwooday Madaxweyne Qoor Qoor oo qorshaha socda uu yahay dalab isaga ka yimid.\nTan iyo markii uu xilka la wareegay Madaxweyne Qoor Qoor iskuma fiicneyn isaga iyo saraakiishii Ahlu-Sunna, taasina waxay ku kaliftay in dowladda dhexe uu ka dalbado ciidamo Haramcad ah, si uu u helo ciidan toos uga amar qaata.\nTaliska guud ee booliska Soomaaliya ayaa 29-kii bishii dhamaatay soo saaray warqad lagu amray saraakiishaan inay ku soo xaroodaan dugsiga Jeneraal Kaahiye, iyadoo warqadaas lagu socod siiyey qeybta guud ee booliska Galmudug iyo akadeemiyada booliska ee Jeneraal Kaahiye.\n“Danta shqada Qaranka awgeed, saraakiisha magacyadoodu hoos ku qoranyihiin oo ka kala tirsan mid kasta fadhiga ku hor qoran, waxay tababar ugu xaroo doonaan Akadeemiyada booliska ee Gen. Kaahiye, laga bilaabo 10-12-2020” ayaa lagu yiri warqadda Taliska guud ee booliska Soomaaliya.\nSidoo kale Taliyaha Akadeemiyada booliska ee Gen. Kaahiye ayaa lagu faray warqadaan in saraakiishaas markii ay soo gaaraan uu u xareeyo tababar, isla markaana uu u diyaariyo jiid, cunno, macalimiin, garoon iyo wixii kale ee xuquuq ah.\nArrintan ayaa loo maleynayaa inay la xariirto doorashada ka dhaceysa dalka, waxaana ka dhalatay hadal heyn badan, iyadoo dadka ugu badan ee ka fal-celiyey ay tilmaamayaan in saraakiishaan dhamaantoo ay isku heyb yihiin oo ay ka soo wada jeedaan Habargidir.\nSaraakiishii la shaqeyn jiray Ahlu-Sunna ayaa aad ugu xeel dheer arrimaha ammaanka, waxayna caasimada Galmudug ee Dhuusamareeb iyo deegaanada kale marar badan ku fashiliyeen qorsheyaal ay wateen Al-Shabaab, taas oo inta badan deegaanada Galmudug ka dhigtay kuwo ka caagan dhagaraha Al-Shabaab.\nSidoo kale intii uu xukunka joogay Madaxweyne Qoor Qoor waxay marar badan ku guuleysteen inay soo qabtaan rag baxsad ah oo qaarkood demiyo ka geystay magaalooyin ay ka mid tahay Muqdisho.\nArticle horeSomaliland boycotts appointment of Yusuf Garaad\nArticle socoda QM oo war ka soo saartay xaaladda bini’aadanimo ee gobolka Tigray


Rakaabkii ka degi jirey ama ka dhoofi jirey garoomada Somaliland oo hoos u dhacay (Tira-koob) | Hadalsame Media\nHome Wararka Rakaabkii ka degi jirey ama ka dhoofi jirey garoomada Somaliland oo hoos...\nRakaabkii ka degi jirey ama ka dhoofi jirey garoomada Somaliland oo hoos u dhacay (Tira-koob)\n(Hargaysa) 14 Sebt 2019 – Warbixin ka soo baxday Wasaaradda Maaliyadda Somaliland ayaa lagu sheegay in saddexdii bilood ee ugu horreeyey sannadkan 2019, dadka ka soo degey garoomada diyaaradaha Somaliland tiradoodu ay ahayd 24,693 qof, sida uu soo xigtey Khaalid Foodhaadhi.\nHalka sanadkii ka horreeyey ee 2018, saddexdii bilood ee ugu horreeyey tiradu ay ahayd 29,612 ruux. Tirada isticmaalku waxay hoos u dhacday 16.6%.\nDhinaca kale, saddexdii bilood ee sanadkan 2019 ugu horreeyey waxaa ka dhoofay garoomada Somaliland 25,099 qof. Halka sannadkii ka horeeyey ee 2018, saddexdii bilood ee ugu horreeyey tiradu ay ahayd 32,623 qof. Tirada isticmaalku waxay hoos u dhacday 23.1%.\nPrevious articleMaxay nolosha magaalowdey ka bedeshey DULMI & LIIDMO haweenka lagu hayn jirey?!\nNext articleXulka Somalia oo ka qayb gelaya tartan kale oo caalami ah (Guruubka, jadwalka & xulalka uu wajahayo)


Shariif Xassan : Xildhibaannadii Koonfur Galbeed markii ay ogolaadeen in Muqdisho lagu tashkiiliyo ayaan ogolaaday in aan is casilo\nThursday November 08, 2018 - 09:56:41 in Wararka by Mogadishu Times\nShariif Xassan Sheekh Aadan oo galinkii danbe ee maalintii shalay uga dhawaaqay magaalada Baydhabo in uu iska casilay xilkii madaxweynaha ayaa ka hadlay sababta uu go'aankan u qaatay.\n‘’Xildhibaannadii Koonfur Galbeed ee aan sida wanaagsan u soo wada shaqeynay markii ay ogolaadeen Muqdisho looga yeero Muqdisho lagu tashkiiliyo ayaan Anniggana ogolaaday in iska casilo xilkii madaxweynaha kana baxo doorashada’’ ayuu yiri Shariif Xassan Sheekh Aadan.\nDowladda ayuu sheegay in ay garan weyday xitaan in magaalada Baydhabo ay ka dhax- sameyso ololaheeda doorasho, waxaana uu wax laga xumaado uu ku tilmaamay in xildhibaannada oo dhan leysugu geeyo magaalada Muqdisho.\n‘’ Haddii ay xildhibaannada iyaga oo jooga Baydhabo i-diidi-lahaayeen Santuuqa doorashada ayaan ku kala bixi laheyn, laakiin iyaga aan ogeyn sabab loogu yeeray iyo cidda u yeertay markii ay Muqdisho isugu tageen ayaan goostay in aan go’aankan qaato, dowladda Soomaaliya-na waxaan leeyahay dadka haloo dhaxeeyo’’ ayuu hadalkiisa sii raaciyay Shariif Xassan.\nShariif Xassan oo sanadihii ugu danbeeyay siweyn uga dhax muuqda siyaasada Soomaaliya ayaa markan u muuqda in uu ka baxay nidaamka Koonfur Galbeed, laakiin dhinaca kale dadka siyaasada falan-qeeya ayaa qaba in uusan sidaa siyaasada uga bixin, lagana yaabo in uu dib ugu laabto Kursiggiisii hore ee Golaha Shacabka.\nKu-simaha madaxweynaha ahna guddoomiyaha Baarlamaanka Koonfur Galbeed Cabduqaadir Shariif Sheekhu-naa Maye ayaa hadda laga sugayaa in uu dib u soo magacaabo guddi doorasho oo shaacin doona jadwalka iyo waqtiga ay dhaceyso doorashada.